# A Karaktertábla felhasználói kézikönyve

## Bevezetés

A Karaktertábla alkalmazással különleges karaktereket szúrhat be dokumentumokba és szöveges mezőkbe. A Karaktertábla ékezetes karaktereket, matematikai és különleges szimbólumokat, valamint írásjeleket is biztosít. Az alkalmazást arra használhatja, hogy olyan karaktereket is elérjen, amelyek nem szerepelnek a billentyűzetén.

A Karaktertábla megjelenít minden elérhető karaktert, minden elérhető írásrendszerben, az Unicode karakterkészlet használatával. A Unicode egy karakterkészlet-szabvány, amelynek a célja, hogy a világ írott nyelveinek összes karakterét tartalmazza.

## Első lépések

### A Karaktertábla elindítása

A Karaktertábla a következőképpen indítható el:

Alkalmazások menü

- Válassza a Kellékek Karaktertábla menüpontot.

Parancssor

- Hajtsa végre a következő parancsot: `gnome-character-map`

### A Karaktertábla indítása

Amikor elindítja a Karaktertábla alkalmazást, a következő képernyő jelenik meg.

#### Karaktertábla ablak

A Karaktertábla ablakát mutatja.

A Karaktertábla ablak a következő elemeket tartalmazza:

Menüsáv

- A menüsávon található menük tartalmazzák a parancsok többségét, amelyekre a Karaktertábla alkalmazás kezeléséhez szüksége lesz.

Eszköztár

- Az eszköztár tartalmazza a betűkészletek legördülő listáját, a betűstílus gombokat és a nagyítási léptetőgombot.

Megjelenítési terület

- A megjelenítési terület a következő elemeket tartalmazza:

  - Írásrendszer szerint vagy Unicode-blokk szerint legördülő lista

  - Karaktertábla lapfül

  - Karakter adatai lapfül

  - Másolandó szöveg szövegmező

  - Másolás gomb

Állapotsor

- Az állapotsor megjeleníti a jelenleg kiválasztott karakter Unicode-kódpontját és a karakter nevét.

## Használat

### Karakterkészlet-lista megváltoztatása

A karakterkészletek írásrendszer szerinti felsorolásához válassza a Nézet Írásrendszer szerint beállítást.

A karakterkészletek Unicode-blokk szerinti felsorolásához válassza a Nézet Unicode-blokk szerint beállítást.

### Karakterlánc létrehozása

A Másolandó szöveg mezőben lévő karakterlánc létrehozásához tegye a következőket:

1. Válasszon ki egy karakterkészletet az Írásrendszer vagy a Unicode-blokk listapanelből.

2. Szúrjon be karaktereket a következő módokon:

   - Kattintson kétszer a karakter gombra a Karaktertábla lapfülön a karakter beszúrásához a Másolandó szöveg mezőbe.

   - Válasszon ki egy karakter gombot a Karaktertábla lapfülön, majd nyomja meg az Enter billentyűt a karakter beszúrásához a Másolandó szöveg mezőbe.

   - Válasszon ki egy karakter gombot a Karaktertábla lapfülön, majd kattintson, és húzza a karaktert a Másolandó szöveg mezőre.

   - Kattintson a Másolandó szöveg mezőre az aktiválásához. Ha már van szöveg a mezőben, akkor kattintson a karakterláncra azon a ponton, ahová beilleszteni szeretne. Üsse le a beilleszteni kívánt karaktert a billentyűzeten a mezőbe beszúráshoz.

### Karakterlánc másolása és beillesztése egy alkalmazásba

A Másolandó szöveg mezőben található karakterlánc másoláshoz és más alkalmazásba beillesztéséhez tegye a következőket:

1. Kattintson a Másolás gombra. Ha semmi sincs kijelölve, vagy ha minden karakter ki van jelölve, akkor a teljes szöveg a vágólapra kerül. Ha csak a szöveg egy része van kijelölve, akkor csak az a rész másolódik.

2. Váltson át az alkalmazásra, és válassza a Szerkesztés Beillesztés menüpontot, vagy nyomja le a Ctrl V billentyűkombinációt.

Amikor beilleszti a Másolandó szöveg mező tartalmát egy másik alkalmazásba, akkor a karakterlánc az alkalmazás aktuális karakterkészletében jelenik meg.

Ha a karakterlánc nem látható karaktereket is tartalmaz, akkor csak abban az esetben illeszthető be alkalmazásokba, ha az támogatja a teljes karakterkészletet.

### Karakter keresése

Karakter kereséséhez hajtsa végre az alábbi lépéseket:

1. Válassza a Keresés Keresés menüpontot, vagy nyomja le a Ctrl F billentyűkombinációt. Ekkor megnyílik a Keresés párbeszédablak.

2. Írja be a keresendő szöveget a Keresés mezőbe.

   - Jelölje be a Teljes szó négyzetet, ha csak teljes szavakra keresne.

   - Alapesetben csak a karakternevek között történik a keresés. Jelölje be a Keresés a karakter adatai közt négyzetet a karakter leírásában történő kereséshez: mint például jegyzetek, egyenértékű és közel egyenértékű karakterek.

3. Kattintson a Következő gombra a szöveg első előfordulásának megkereséséhez az éppen kiválasztott karakter után. A Karaktertábla kiválasztja a megtalált karaktert.

4. Kattintson a Következő gombra a következő illeszkedő karakter megtalálásához. Egyéb lehetőségként válassza a Keresés Következő találat menüpontot, vagy nyomja meg a Ctrl G billentyűkombinációt.

5. Kattintson az Előző gombra az előző illeszkedő karakter megtalálásához. Egyéb lehetőségként válassza a Keresés Előző találat menüpontot, vagy nyomja meg a Shift Ctrl G billentyűkombinációt.

### Böngészés az összes karakter között

A karaktertábla böngészéséhez használja az Ugrás menüt.

- Következő karakter menüpont, vagy Ctrl N billentyűkombináció.

- Előző karakter menüpont, vagy Ctrl P billentyűkombináció.

- Előző írásrendszer menüpont, vagy Ctrl Page Down billentyűkombináció.

- Következő írásrendszer menüpont, vagy Ctrl Page Up billentyűkombináció.

A karaktertáblát egyedi karakterenként, írásrendszerenként vagy Unicode blokkonként is böngészheti. Ez attól függ, hogy a karaktertábla megjeleníti-e az írásrendszereket vagy Unicode-blokkokat. A beállításhoz használja a Nézet Írásrendszer szerint és Nézet Unicode-blokk szerint menüpontokat.

A következő billentyűk is használhatóak a karaktertábla böngészéséhez.

- Használja a nyílbillentyűket a navigációhoz a karaktertáblában.

- Nyomja le a Page Up vagy Page Down billentyűt a karakterek oldalankénti böngészéséhez.

- Nyomja le a Home billentyűt az első karakterhez ugráshoz a táblázatban. Az utolsó karakter kiválasztásához használja az End billentyűt.

### Részletes információk megjelenítése egy karakterről

A részletes információk megjelenítéséhez tegye a következőket:

1. Válassza ki a karakterkészletet az Írásrendszer vagy Unicode-blokk listadobozból. Például: Latin alap

2. Válasszon ki egy karaktert a Karaktertábla fülön. Például: B

3. Kattintson a Karakter adatai lapfülre.

A Karakter adatai lapfül a következő információkat jeleníti meg a kiválasztott karakterről:

- Unicode-kódpont

  Például: U+0042

- Unicode-karakternév

  Példa: LATIN CAPITAL LETTER B

- Általános karaktertulajdonságok

  - Unicode-kategória

    Például: Betű, nagybetű

- Néhány hasznos reprezentáció

  - UTF-8 kódolás

    Például: 0x42

  - UTF-16 kódolás

    Például: 0x0042

  - C oktális escape-elt UTF-8 kódolás

    Például: \102

  - XML decimális entitás

    Például: „&#66”

- Magyarázó jegyzetek és kereszthivatkozások

  Például: U+212C SCRIPT CAPITAL B

  A hivatkozott karakter adatainak megjelenítéséhez kattintson a hivatkozásra.

### Karakter formátumának megváltoztatása

Egy karakter formátumának megváltoztatáshoz tegye következők egyikét:

- A betűkészlet módosításához válasszon ki egy betűkészletet a legördülő listából.

- A betű félkövérré tételéhez kattintson a Félkövér gombra, vagy nyomja le az Alt B billentyűkombinációt.

- A betű dőltté tételéhez kattintson a Dőlt gombra, vagy nyomja le az Alt I billentyűkombinációt.

- A betűméret növeléséhez válassza a Nézet Nagyítás menüpontot, a betűméret-állító léptetőgombot, vagy a Ctrl+ billentyűkombinációt.

- A betűméret csökkentéséhez válassza a Nézet Kicsinyítés menüpontot, a betűméret-állító léptetőgombot, vagy a Ctrl- billentyűkombinációt.

- A normál betűméret visszaállításához válassza a Nézet Normál méret menüpontot, vagy nyomja le a Ctrl= billentyűkombinációt.

- A kiválasztott karakter nagyításához tartsa nyomva a Shift billentyűt.

### A karaktertábla formátumának módosítása

A karaktertábla megjelenésének módosításához válassza a Nézet Oszlopok igazítása kettő hatványaira menüpontot.

A Karaktertábla lapfül megváltozik úgy, hogy az oszlopok száma kettő hatványa lesz, például: kettő, négy vagy nyolc oszlop és így tovább. A oszlopok száma az ablakszélességtől és a betűmérettől függ.